દેશમાં આઇએએસ બનવા માટે યુનિયન પબ્લિક સર્વિસ કમિશન (યુપીએસસી) દ્વારા લેવામાં આવતી પરીક્ષામાં પાસ થવા હવે ઉમેદવારે પુસ્તકિયા જ્ઞાનથી આગળ વ્યાવહારિક દુનિયાની બારીક સમજ કેળવવી પડશે. યુનિયન પબ્લિક સર્વિસ કમિશન (યુપીએસસી)એ મંગળવારે પોતાના નવા પેપર માટે સંભવિત સવાલોનું સેમ્પલ રજૂ કર્યું. આ વર્ષથી 250 માર્ક્સનું આ એક ખાસ પેપર જોડવામાં આવશે, જેમાં કેન્ડિડેટનું નૈતિક સ્તર પારખવામાં આવશે.